St. Josef sykehus

St. Josef sykehus er et tidligere, historisk sykehus i Kristiansand. Det ble innviet i 1895 som katolsk sykehus drevet av St. Josef-søstrene i Kristiansand, som hadde tilhold i et nonnekloster i Møllevannsveien. 

Vest-Agder fylke tok over sykehuset i 1967 og drev byens fødestue der frem til 1990. Legevakten holdt også til der i denne perioden. I 1990 ble sykehuset omgjort til sykehjem.

Etter flytting av majoriteten av beboerne til annet sykehjem i kommunen ble sykehjemmet nedlagt. Sommeren 2013 ble bygget kjøpt av HSH Entreprenør AS og omgjort til leilighetsbygg med 53 boenheter.

Referanser

Kvadraturen (Kristiansand)
Sykehus i Agder
Tidligere sykehus i Norge